**Modul A – splošna in strokovna gimnazija**

**Tema: Kaj lahko vem?**

**Učni sklop**: *Vednost in mnenje*

Temeljno gradivo z aktivnostmi in nalogami:

Palmer, D. (1995), *Ali središče drži?: 2. poglavje: Resnica je lepota, lepota je resnica*. Ljubljana: DZS. 44 – 58.

1. S svojimi besedami pojasni in obnovi, s čim se ukvarja spoznavna teorija kot disciplina (panoga) filozofije.
2. Analiziraj besedilo in razloži razliko med verjetjem in vednostjo (pomagaj si s primerom iz besedila na straneh od 45 do 48).
3. Razloži pomen pojma logos in pojasni njegovo vlogo pri vprašanju vednosti.
4. Dopolni shemo, ki si jo izdelal ob branju Platonove prispodobe o votlini z epistemološkim delom.
5. Analiziraj besedilo in razloži v kakšnem odnosu so podobe, čutni predmeti, pojmi in ideje.
6. Utemelji, zakaj ideje predstavljajo najvišjo stopnjo realnosti.
7. Pojasni, kakšno vlogo imajo v Platonovi spoznavni teoriji pojmi.
8. Opiši ustrezne stopnje spoznanja (epistemološki del sheme) in jih primerjaj s stopnjami realnosti (ontološki del sheme).
9. S svojimi besedami povzemi Sokratovo rešitev *»Menonovega paradoksa«*.